ni 
imperfectas Lichenum et Fungorum numeris currentibus suis 
locis inserui, et inter genera „minus cognita,“ (quorum multa 
mihi solum incognita sunt) vel „indescripta“ permulta certe 
cum aliis jungenda erunt, quando melius cognita fuerint, vel 
ab Auctoribus recentioribus jam locus certus forsan eis 
assignatus est. 
9. Nomina nonnulla generum in manuscriptis meis 
negligentia quadam numero currente carentes, postea signo 
. . ./1 , • • - 2 praedita sunt, quia numeros omnes illorum 
gratia in systemate et praesertim in Indice transscribere 
operae pretium non fuisset. Nam ut supra dixi numerus 
universalis denominationum vero numero generum non 
respondet, sed solum inservit, ut ex Indice facilius inveniri 
possint singulae. Inclusis nominibus durante impressione 
accedentibus, in „Addendis“ enumeratis et in Indice signo 
praeditis numerus 13000 longe superatus est. 
10. Quisquis opusculo meo ad quaerenda synonyma vel 
locum systematicum uti velit, eum rogo, ut „Addenda et 
Emendanda“ (p. 360—364) antea in libro locis indicatis 
inserat vel corrigat, quo facilius omnia simul conspiciat. 
1 1. Quamquam Bibliothecarum publicarum et privatarum 
liberalitate summa gavisus sum, tamen a perfectione opus 
meum longe abest ; monendum tamen , si enumerationem 
completam edere voluissem, tempore et otio infinito, impen- 
sisque vires meas superantibus opus fuisse. Serius forsan 
Supplementum in annos post 1858 sequentes continuatum 
edere mihi vel amico alicui opportunitas erit. 
12. Interea gratiam sinceram ago omnibus, qui libris 
et consilio benigne me adjuvarunt, et librum meum examini 
exactiori et benevolentiae studiosorum commendo! 
Cassellis mense Sept. 1870. 
Dr. L. Pfeiffer. 
